Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: 281/2001. (XII. 26.) Korm. rendelet (a továbbiakban: Öbr.)
Paragraph Index: 284

(3) Az Övhr. 34. §-a (1) bekezdésének h) pontja helyébe a következõ rendelkezés lép: „h) Egyéb bevételek: a 24. § (2) bekezdése szerint képzett elõzõ évi mûködési céltartalékok felhasználásának összege. Itt kell továbbá kimutatni a tárgyévi, illetve a tárgyévet megelõzõ üzleti évi káreseményekkel kapcsolatosan a biztosító által fizetett, illetve a mérlegkészítés idõpontjáig elfogadott, visszaigazolt összeget, továbbá a mérlegkészítés idõpontjáig megkapott bírságok, kötbérek, késedelmi kamatok, kártérítések összegét és az elõzõ üzleti év(ek)ben hitelezési veszteségként leírt követelésekre történt befizetések mûködést megilletõ összegét. Itt kell kimutatni a pénztártag más pénztárba történõ átlépésekor vagy tagsági viszonyának egyéb módon történõ megszûnésekor, a pénztárnál kimutatott mûködési célú tagdíjhátralékának összegében a meg nem fizetett tagdíjak tartalékának felhasználását. Egyéb bevételként kell kimutatni az immateriális javak, a mûködtetett ingatlanok és mûködésre szolgáló egyéb tárgyi eszközök közvetlen értékesítésébõl származó bevételt. Itt kell továbbá kimutatni az Öpt. 47. §-ának (4)—(5) bekezdése szerint a pénztártag kilépésekor a pénztár alapszabályában meghatározott, pénztártagot terhelõ kilépési költség megtérítését, továbbá az Öpt. 36. §-a (3) bekezdésének d) pontja szerinti egyéb bevételeket. Egyéb bevételként kell kimutatni a nyugdíjszolgáltatás folyósításával kapcsolatban felmerült költségek szolgáltatási tartalékból megtérülõ összegét.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes